**PREDLOG**

##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

# Številka: 9000-06/2015 - 02

Datum: 22. 9. 2015

# ZAPISNIK

**6. redne seje sveta Občine Vitanje,**

**ki je bila v torek, 22. 9. 2015, ob 19.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Mateja Kovše, Simon Golenač, Andrej Ošlak, Stane Plankl, Slavko Kitek, Dejan Fijavž, Rudolf Pesjak, Jože Brodej

Odsoten: Andrej Poklič (opravičil)

Ostali prisotni:

1. Župan Mirko Polutnik
2. Občinska uprava: Srečko Fijavž, Tanja Čretnik (SOU za področje računovodstva), Gorazd Fric, Romana Holobar
3. Predsednica Nadzornega odbora Občine Vitanje: Marjana Rančnik
4. Vabljen gosta: predsednik Prostovoljnega gasilskega društva Vitanje Vojko Dobrosavljevič, ravnateljica Osnovne šole Vitanje mag. Tilka Jakob
5. Mediji: Nina Krobat - Novice, Radio Rogla.

Župan je pozdravil prisotne, ugotovil odsotnost enega od enajst svetnikov in odprl sejo.

Na zapisnik 5. redne seje občinskega sveta ni bilo pripomb in soglasno (10 ZA) je bil sprejet

**SKLEP: Občinski svet potrdi zapisnik 5. redne seje občinskega sveta Občine Vitanje v predlagani vsebini.**

Župan je v prebral predlog dnevnega reda iz vabila.

**Predlagan dnevni red:**

1. Obravnava poročila o izvrševanju sklepov 5. redne seje OS,
2. Opredelitev občinskega sveta glede možnosti za pridobitev ugodnega kredita za nakup kombiniranega vozila za oskrbo s pitno vodo in zagotavljanje požarne varnosti pri SRRS,
3. Predlog JZ OŠ Vitanje za določitev cene za kombiniran oddelek v enoti Vrtec,
4. Informacija o polletnem poročilu za izvrševanje proračuna občine Vitanje za leto 2015,
5. Obravnava pristojnosti občine po Zakonu o pogojih za izvedbo ukrepa odpusta dolgov,
6. Pravilnik o ohranjanju in spodbujanju razvoja kmetijstva in podeželja v Občini Vitanje,
7. Sklep o določitvi območij kratkotrajnega parkiranja v Občini Vitanje,
8. Informacija o postopku izdelave predloga Odloka o spremembah in dopolnitvah odloka o PUP za nekatera ureditvena območja in območja odprtega prostora Občine Vitanje (za možnost večjih hlevov),
9. Predlog KVIAZ-a za imenovanje oz. potrditev mandatov NS JP Komunala Vitanje,
10. Obravnava vlog občanov in organizacij,
11. Vprašanja in pobude,
12. Razno.

Pripomb in razprave ni bilo in občinski svet je soglasno (10 ZA) sprejel

# SKLEP: Občinski svet sprejme v gradivu predlagan dnevni red.

# K tč. 1

Obravnava poročila o izvrševanju sklepov 5. redne seje; (gradivo priloženo)

Poročilo je prebral župan. Pripomb ni bilo in soglasno (10 ZA) je bil sprejet

**SKLEP: Občinski svet sprejme poročilo o izvrševanju sklepov 5. redne seje OS.**

# K tč. 2

Opredelitev občinskega sveta glede možnosti za pridobitev ugodnega kredita za nakup kombiniranega vozila za oskrbo s pitno vodo in zagotavljanje požarne varnosti pri SRRS;

Vsebino točke je predstavil župan, dodatna pojasnila o nujnosti novejšega vozila ter pogoje pridobitve in koriščenja kredita pa sta obrazložila predsednik PGD in direktor občinske uprave. Po razpravi, v kateri so sodelovali predsednik PGD in svetniki Plankl, Hrovat, Kričaj in Golenač, so svetniki soglasno (10 ZA) sprejeli

**SKLEP: Občinska uprava naj nadaljuje postopke za pridobitev ugodnega kredita za nakup kombiniranega vozila za oskrbo s pitno vodo in zagotavljanje požarne varnosti pri SRRS.**

# K tč. 3

Predlog JZ OŠ Vitanje za določitev cene za kombiniran oddelek v enoti Vrtec; (gradivo priloženo)

Obrazložitev problematike vrtca in vzrokov za določitev novega, kombiniranega oddelka je podala ravnateljica šole. Po krajši razpravi, v kateri so sodelovali župan, ravnateljica in svetnika Plankl in Hrovat, so svetniki soglasno (10 ZA) sprejeli

**SKLEP: Občinski svet Občine Vitanje sprejme in potrdi ceno novega kombiniranega oddelka Vrtca Vitanje v predlagani višini 328 EUR.**

# K tč. 4

Informacija o polletnem poročilu za izvrševanje proračuna občine Vitanje za leto 2015; (gradivo priloženo)

Polletno poročilo o izvrševanju proračuna 2015 je predstavil župan in obrazložila predstavnica skupne občinske uprave za področje računovodstva. Po odgovorih župana na nekaj vprašanj, so svetniki soglasno (10 ZA) sprejeli

**SKLEP: Občinski svet sprejme informacijo o polletnem izvrševanju proračuna občine Vitanje za leto 2015.**

# K tč. 5

Obravnava pristojnosti občine po Zakonu o pogojih za izvedbo ukrepa odpusta dolgov; (gradivo priloženo)

Vsebino točke je predstavil župan, dodatno obrazložitev pa podal direktor občinske uprave. Po krajši razpravi so svetniki soglasno (10 ZA) sprejeli stališče, da v sedanjem trenutku v občinskih zavodih in podjetjih ni potrebe glede na pogoje za uveljavitev ukrepa odpusta dolgov.

# K tč. 6

Pravilnik o ohranjanju in spodbujanju razvoja kmetijstva in podeželja v Občini Vitanje; (gradivo priloženo)

Pravilnik je predstavil predsednik odbora za kmetijstvo. Župan in predsednik odbora sta odgovorila na vprašanja svetnikov Plankla, Pesjaka in Ošlaka. Razprave ni bilo in svetniki so z večino glasov (9 ZA, 1 VZDRŽAN) sprejeli

**SKLEP: Občinski svet sprejme Pravilnik o ohranjanju in spodbujanju razvoja kmetijstva in podeželja v Občini Vitanje v predlagani vsebini in obliki.**

**K tč. 7**

Sklep o določitvi območij kratkotrajnega parkiranja v Občini Vitanje; (gradivo priloženo)

Župan je predstavil dve lokaciji z ugotovljeno potrebo po določitvi območij kratkotrajnega parkiranja. Dodatno obrazložitev je podal Gorazd Fric. Po krajši razpravi, v kateri so sodelovali župan, Gorazd Fric in svetnika Plankl in Kričaj, so svetniki soglasno (10 ZA) sprejeli:

**SKLEP: Občinski svet Občine Vitanje sprejme Sklep o določitvi območij kratkotrajnega parkiranja v Občini Vitanje na parkirišču pred Zdravstvenim domom in na parkirišču pred občinsko stavbo ob ograji.**

**K tč. 8**

Informacija o postopku izdelave predloga Odloka o spremembah in dopolnitvah odloka o PUP za nekatera ureditvena območja in območja odprtega prostora Občine Vitanje (za možnost večjih hlevov); (gradivo priloženo)

Informacijo je podal direktor občinske uprave in najavil korespondenčno sejo za sprejem odloka o spremembah in dopolnitvah odloka o PUP za nekatera ureditvena območja in območja odprtega prostora Občine Vitanje, ki se nanaša predvsem na vzpostavitev pogojev za možnost izgradnje večjih kmetijskih gospodarskih poslopij za namene sodobnejših načinov kmetovanja.

**K tč. 9**

Predlog KVIAZ-a za imenovanje oz. potrditev mandatov NS JP Komunala Vitanje;

Svetnik Hrovat je v imenu Komisije za volitve, imenovanja in administrativne zadeve predstavil predlog. Razprave ni bilo in svetniki so soglasno (10 ZA) sprejeli

**SKLEP: Občinski svet Občine Vitanje imenuje Nadzorni svet Komunale Vitanje v sestavi: predsednica Marjana Rančnik, člani: Janez Kričaj, Jože Brodej, Viki Oprešnik in Jože Hribernik.**

**K tč. 10**

Obravnava vlog občanov in organizacij;

1. Župan je predstavil vlogo gasilske zveze Zreče Vitanje za podporo ob praznovanju 10 obletnice delovanja zveze 4 društev v novembru. Ob tem bo zveze razvila nov prapor, za katerega občine poziva k donaciji. Po krajši razpravi so svetniki soglasno (10 ZA) sprejeli

**SKLEP: Občinski svet Občine Vitanje bo za razvitje novega prapora ob praznovanju 10 letnice delovanja Gasilske zveze Zreče Vitanje donirala 200 EUR.**

1. Župan je prebral prošnjo družinez Vitanjskega Skomarja za pomoč pri izgradnji novega lastnega vodovoda.Občinski svet je soglasno (10 ZA) sprejel

**SKLEP: Občinski svet Občine Vitanje na prošnjo občanke iz Vitanjskega Skomarja z dne 3. 9. 2015 sprejme sklep, da Občina Vitanje povrne prosilki stroške obnovitve lastnega vodovoda v višini 30% neto vrednosti priloženega računa za vodovod v višini 481,50 EUR.**

1. Direktor občinske uprave je predstavil vlogo stanovalke za najem prostora v občinski stavbi na Grajskem trgu 6. Občinski svet je po krajši razpravi sprejel

**SKLEP: Občinski svet Občine Vitanje potrdi predlog občinske uprave, da odda manjši prostor v na Grajskem trg 6 Eriki Pogorevc z možnostjo kasnejšega odkupa.**

**K tč. 11**

Vprašanja in pobude;

1. G. Brodej je postavil vprašanje o pomanjkanju vode v Breznu. G. Fric je povedal, zaradi doseljevanja prebivalcev in povečanja števila govedi občasno pojavi pomanjkanje.
2. Svetnik Plankl je povedal, da stanovalci Antonove ulice prosijo za 20 m2 več asfalta, kot ga je bilo položeno pri zadnji posodobitvi v poletnem času. Župan in Gorazd Fric sta povedala, da imajo stanovalci različne interese in da je cesta narejena po standardih.
3. Svetnik Pesjak je izpostavil problem vode v Breznu. je povedal, da je že dogovorjen s stanovalci tistega območja, da na licu mesta pregledajo situacijo in poiščejo možne rešitve.
4. Svetnik Kričaj je izpostavil gradnjo ceste na bukovi gori, o kateri je bil po njegovem mnenju premalo seznanjen. Župan je povedal, da je bila investicija predstavljena in odobrena na seji občinskega sveta, občinska uprava je priprave izvedla po predpisanih postopkih, o začetku del pa so bili stanovalci in vaška skupnost obveščeni. Na cesti je vzpostavljen tudi zakonsko določen strokovni nadzor nad gradnjo. Glede na pripombo svetnika pa bo občinska uprava v prihodnje o začetku priprav in del pri investicijah v vaških skupnostih še posebej obvestila tudi svetnike iz tistega okolja.
5. Svetnica Mateja Kovše je izpostavila vprašanje enega od lastnikov vikenda na vitanjskem, ker je ponudnik telekomunikacijskih storitev samo Siol. Njegovo vprašanje je bilo, ali je mogoče pridobiti tudi kakšne konkurenčne operaterje. Direktor občinske uprave je odgovoril, da drugi operaterji nimajo povezave in dostopa po Telekomovem omrežju do Vitanja. Znotraj omrežja OŠOEK Vitanje pa je tehnično možno gostovanje več operaterjev. Ko bo vzpostavljen dogovor med operaterji na dostopu do Vitanja, bo možno gostovati tudi drugim operaterjem.
6. Svetnik Hrovat je postavil vprašanje, ali Občina prejema od Tritela kakšno uporabnino za širokopasovno telekomunikacijsko omrežje. Direktor občinske uprave je povedal, da ne.
7. Svetnik Ošlak je postavil vprašanje, na koga naj se obrne občan, če bi želel pridobiti nov priključek. Direktor občinske uprave je povedal, da na Siol.
8. Svetnik Hrovat je pozdravil prisotnost predsednice nadzornega odbora na seji in izrazil željo, da se jo vabi tudi v prihodnje. Župan je povedal, da se opravičuje in bo to v prihodnje urejeno.

# K tč. 12

Razno;

Pod točko razno ni bilo tem za obravnavo.

Seja se je zaključila ob 21.30 uri.

Seja je bila tonsko posneta. Potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK